અમદાવાદ: ગીરગઢડા તાલુકાનાં જશાધાર (ગીર) મુકામે ગીરપૂર્વ વન ખાતાની આર.એફ.ઓ.ની કચેરીમાં આવેલ સ્ટાફ કવાર્ટર્સમાં સવારે બીટગાર્ડ તરીકે ફરજ બજાવતો સંજય તળશીભાઇ બેલડિયા (ઉં.વ.૩૦ રહે. પાડિયાપડવા તા. ઘોઘા મુ. ભાવનગરવાળા)એ તેમની પાસે રહેલ બાર બોરની બંદૂકથી તેમના ક્વાર્ટર્સમાં બંદૂકથી ધડાકો કરી આત્મહત્યા કરી લેતાં ઢળી પડ્યો હતો. આ અંગે આર.એફ.ઓ. જે. જી. પંડ્યાએ ગીરગઢડા પોલીસને જાણ કરતાં પીએસઆઇ વાળા ઘટના સ્થળે પહોંચી સંજયભાઇનો મૃતદેહ લઇ પોસ્ટમોર્ટમ માટે ખસેડ્યો છે, અને હાલ પોલીસે સંજયે અગમ્ય કારણસર આત્મહત્યાની નોંધ કરી તપાસ શરૂ કરી છે.